คือผมเป็นโรคเลือดจางมาตั้งแต่เกิด แล้วก็ให้กินยาที่เป็นกรดโฟลิกแล้วบอกว่าห้ามขาด ถ้าผมไม่ได้กินยาแล้วกลับมากินให้จะดื้อยามั้ยครับ แล้วกรดโฟลิกช่วยรักษาโรคเลือดจางได้อย่างไรครับ ขอบครับ
สวัสดีค่ะกรดโฟลิคเป็นวิตามินชนิดหนึ่งที่ สร้างกระบวนการผลิตเซลล์ใหม่ ใช้รักษาโรคโลหิตจางชนิดที่เกิดจากการขาดกรดโฟลิค หรืออาจใช้ในผู้ป่วยโลหิตจางจากพันธุกรรม เช่นธาลัสซีเมีย (Thalassemia)เพื่อช่วยในการสร้างเม็ดเลือดแดงค่ะ การขาดช่วงการรับประทานยาอาจทำให้ขาดวิตามินชนิดนี้ไปในช่วงเวลานั้น ๆ แต่ไม่ได้ทำให้มีอาการดื้อยาค่ะนอกจากนี้ ผู้ป่วยอาจรับประทานอาหารที่มีกรดโฟลิคสูง เช่น พืชผักต่าง ๆ ที่ไม่ผ่านความร้อนสูง ตำลึง กะหล่ำปลี ผักคะน้า เป็นต้นแนะนำว่า หากยังสงสัย ควรปรึกษาแพทย์ เพื่อรับข้อมูลเพิ่มเติมที่ถูกต้องเหมาะสมต่อไปค่ะ